Twee dood, 29 beseer toe taxi’s botsArgieffoto: @WCHEMS/Twitter Twee persone is dood en minstens 29 persone beseer toe twee minibustaxi’s Saterdagaand op die N4 naby Valentia Park in Nelspruit gebots het. Ross Campbell, woordvoerder van ER24, het gesê paramedici is omstreeks 21:00 na die toneel ontbied. “Twee persone, wie se liggame in die wrak vasgekeer was, het nie enige teken van lewe getoon nie. Hulle is op die toneel dood verklaar.” Van die 29 persone wat beserings opgedoen het, was twee in ŉ kritieke toestand. Die beseerde persone is na Barberton-hospitaal en ŉ privaat hospitaal in die gebied geneem. Owerhede was op die toneel en stel verder ondersoek in.